Erill er hjá umferðardeild lögreglunnar í dag, aðfangadag, þar sem fjölmargir fara að leiðum látinna ástvina á þessum degi.
Lögreglumenn umferðardeildar hófu daginn á litlu jólunum um tíu leytið í morgun, áður en lagt var út í aðfangadaginn. Um tugur lögreglumanna stendur aðfangadagsvakt umferðardeildarinnar. Fossvogskirkjugarður og Gufuneskirkjugarður eru helstu vinnusvæðin en einnig er farið á vettvang í fleiri garða höfuðborgarsvæðisins.
Árni Friðleifsson er aðalvarðstjóri umferðardeildar lögreglunnar á höfuðborgarsvæðinu
Þetta hefst nú allt og í flestum eru allir í afskaplega góðu skapi og eru að fara að leiðum ástvina þannig að það er enginn að stressa sig mikið og hefur bara gengið vel hingað til og eins og staðan er núna þá er náttúrulega mjög gott veður og ekki snjór og ísing þannig að það er búist við því að það verði afskaplega þægilegur dagur.
Og þeir geta bara verið á mótorhjólunum í þessu færi. Já, einmitt. Það var einmitt ánægjulegt þegar maður sá brosin á þeim sem komu í morgun og voru að klæða sig í mótorhjólagallana. Við ætlum að nota þau í dag.